La regidoria de Joventut i Infància obri hui un nou curs de la seua Escola de Ciutadania
05 d’octubre 2021

​![Imagen sin texto alternativo.](/es-va/Actualidad/PublishingImages/Octubre 2021/96c escola.jpg)  
  

  

 Cada setembre i octubre la regidoria d'Infància i Joventut posa en marxa la creació dels grups de participació i dinamització infantil, adolescent i juvenil dins de la seua Escola de Ciutadania, que tindrà lloc d'octubre a maig. 

Dinakids és un grup de menors de 8 a 11 anys; Hrjove, adolescent de 12 a 14 anys; Corresponsals, jóvens de 14 a 18 anys i enguany es posa en marxa un nou grup de jóvens majors de 18 anys. Tots estos grups estan tutelats per monitors d'oci educatiu de l'equip d'esta regidoria.

  

Si una de les responsabilitats de l'administració local és elaborar polítiques actives d'infància i joventut, atés el dret fonamental d'estos col·lectius a participar i ser subjectes actius i protagonistes, la labor que realitza l'equip del departament municipal és crear les estructures perquè eixa participació siga real i efectiva.

  

D'altra banda, l'equip compta amb un itinerari formatiu, des de l'oci educatiu educant en valors, des d'un enfocament lúdic, divertit, afí a les seues preferències, desitjos i vivències, amb una ferma vocació d'escola de ciutadana i amb un sòlid projecte pedagògic

  

Enguany novament seguiran amb el projecte ‘Riu Viu’, una aposta ferma per l'ecologia, per la defensa i protecció del riu com a pulmó verd de la ciutat i ecosistema a revindicar, coneixeran nous espais de conservació, com són les senderes locals. També treballaran, entre altres continguts, l'assetjament escolar i el ciberassetjament, la salut, des de l'alimentació saludable, i l'autoimatge positiva i la salut mental i la llibertat sexual.

  

Esta edició desitja tornar de nou als centres educatius per reprendre la necessària col·laboració amb els equips docents, l'educació no formal complementària a l'educació formal i fomentar eixa relació de cooperació i complicitat. 

  

Encara és possible formar part d'esta aventura, on s'aprén, riu, es coneix gent, es fan excursions, viatges i experiències, i tot de manera gratuïta. Per als i les interessades, es pot sol·licitar més informació en el Casal Jove de Port de Sagunt o en el Centre Cultural Mario Monreal.​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-obri-hui-un-nou-curs-de-la-seua-escola-de-ciutadania/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-obri-hui-un-nou-curs-de-la-seua-escola-de-ciutadania/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-obri-hui-un-nou-curs-de-la-seua-escola-de-ciutadania/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-obri-hui-un-nou-curs-de-la-seua-escola-de-ciutadania/)